Dunajská Streda

**Dunajská Streda** (, , heb. *סרדאהלי*) je okresné mesto okresu Dunajská Streda na južnom Slovensku ležiace v Trnavskom kraji v Podunajskej nížine.

## Polohopis
Leží v približnom strede Žitného ostrova. Cesta I/63 na Komárno vedie južným okrajom, priamo v centre sa križujú II/507 a II/572. Mestom prechádza aj železničná trať Bratislava – Komárno. Dunajská Streda leží  južne od Galanty,  severozápadne od Komárna,  juhovýchodne od Bratislavy a  severne od maďarského Győru.

### Časti mesta
V 19. storočí boli k mestu pričlenené dovtedy samostatné obce Nemešseg (doslova , ), Stredská Nová Ves (), Felserská Nová Ves (), Bašatejed (doslova , ) a Elótejed (doslova , ).

V roku 1960 bola k Dunajskej Strede pričlenená obec Malé Blahovo (historicky , ) a obec Mliečany (doslova , ).

* Centrum
* Sídlisko Západ
* Sídlisko Sever 1
* Sídlisko Sever 2
* Sídlisko Východ
* Malé Blahovo
* Mliečany
* Čótfa

náhľad|Zloženie mestského zastupiteľstva v roku 2018 (SMK = 13, NEKA = 8).
## Samospráva
Na čele mesta stojí primátor, od roku 2009 je ním Zoltán Hájos (SZÖVETSÉG – ALIANCIA). Mestské zastupiteľstvo má od roku 2018 21 poslancov, 13 bolo zvolených za stranu SMK-MKP a 8 ako nezávislí kandidáti.

## Obyvateľstvo
### Národnostné zloženie obyvateľstva

Tesne pred 2. svetovou vojnou žila v meste početná židovská komunita, ktorá tvorila takmer 43 % obyvateľstva Dunajskej Stredy.

### Náboženské zloženie obyvateľstva
thumb|Pamätník židovským obetiam holokaustu v centre mesta

Historicky patrila Dunajská Streda podľa vierovyznania obyvateľov medzi centrá judaizmu na Slovensku. Pri sčítaní v roku 1930 deklarovalo židovské náboženstvo 42,26 % (2 654) obyvateľov, čo bol v percentuálnom vyjadrení druhý najvyšší pomer na Slovensku.

## Kultúra a zaujímavosti
### Pamiatky
Veľká časť mesta bola zlikvidovaná v rámci socialistickej výstavby. Zanikli mnohé historické pamiatky ako napríklad Veľká synagóga, na ktorej mieste sa nachádza pamätník holokaustu. V období medzi dvoma svetovými vojnami bolo v Dunajskej Strede viac synagóg napr. Adas Jisrael a zopár židovských modlitební napr. Beth Midrash, ktorá slúži svojmu účelu dodnes. Nezachoval sa tzv. Biely kaštieľ, alebo starý cintorín, ktorý sa nachádzal na mieste dnešného hotela Bonbón. 

* Rímskokatolícky kostol sv. Juraja, dvojloďová pôvodne gotická stavba s polygonálnym ukončením presbytéria a predstavanou vežou, z polovice 14. storočia. Nedlho po jeho výstavbe bol doplnený o kvalitné nástenné maľby. Okolo roku 1518 bola pristavaná severná bočná loď zaklenutá neskorogotickou rebrovou klenbou. Na prelome 17. a 18. storočia bol upravovaný a v rokoch 1742 – 1743, keď prešiel výraznou barokovou úpravou, vznikla pruská klenba presbytéria a valená klenba s lunetami v lodi a vzniklo nové zariadenie kostola. Zo stredovekej stavby sa zachovali okrem hrubej stavby klenby v bočnej lodi a podveží, západný portál a na nárožiach severnej lode konzoly s motívom ľudských tvárí. V presbytériu sa dochovala stredoveká maľba sv. Mikuláša biskupa, na južnej fasáde maľba Kalvárie zo 14. storočia. Hlavný oltár, dva bočné oltáre, kazateľnica a spovedelnica sú barokové z konca 18. storočia, krstiteľnica so sochou Krst Krista pochádza z polovice 18. storočia. Fasády kostola sú členené polkruhovo ukončenými oknami so šambránami a lizénovými rámami. Veža má nárožné kvádrovanie a je ukončená korunnou rímsou s terčíkom s hodinami a murovanou ihlancovou helmicou.

Dunajská streda - 07.JPG|Kostol sv. Juraja
Dunajská streda - 06.JPG
Dunaszerdahely032.JPG
Dunaszerdahely041.JPG
Dunaszerdahely038.JPG|Nástenná maľba Kalvárie


* Žltý kaštieľ, trojtraktová dvojpodlažná baroková stavba na pôdoryse obdĺžnika so stredným rizalitom z prvej polovice 18. storočia. Kaštieľ nechal vybudovať Mikuláš Kondé, varadínsky biskup. Klasicistickou úpravou prešiel v roku 1770 a začiatkom a v druhej polovici 19. storočia. V interiéri sa nachádza vstupný vestibul a schodište. Na prízemí majú miestnosti stropy s fabiónom, na poschodí majú štukové ornamenty. Fasády kaštieľa sú členené kordónovou rímsou, lizénovými rámami a nárožným kvádrovaním. Okná majú šambrány a nadokenné rímsy, v suprafenestre rokajovú štukatúru. Trojosový rizalit je členený pilastrami a oknami so segmentovými suprafenestrami. Rizalit má bohato zdobenú barokovú atiku s reliéfnym erbom, prelamovanou rímsou a dekoratívnymi vázami. 

* Evanjelický kostol, jednoloďová neorománska stavba s polkruhovým ukončením presbytéria a vežou tvoriacou súčasť jej homty, z rokov 1863 – 1883. V roku 1938 bola doplnená veža. Loď má plochý strop, presbytériumm je kryté konchou. Nachádza sa tu neoklasicistický oltár z roku 1933 pochádzajúci z Banskej Bystrice. Krstiteľnica je mramorová z roku 1883, organ z roku 1903. Fasády sú členené polkruhovo ukončenými oknami so šambránami a lizénami. Veža vyrastá zo štítového priečelia dekorovaného nárožnými vežicami vo forme rizalitu. Je členená pilastrami a ukončená ihlancovou helmicou. 

Dunaszerdahely104.JPG|Žltý kaštieľ
Dunaszerdahely105.JPG
Dunajská streda - 01.JPG|Evanjelický kostol 
Dunaszerdahely066.JPG
Dunaszerdahely067.JPG


* Vermesova vila, dvojpodlažná dvojtraktová novorenesančná stavba na pôdoryse písmena T z rokov 1905 – 1909. Úpravami prešla v 50. rokoch a v rokoch 1985 – 1987. V súčasnosti tu sídli Galéria súčasných maďarských umelcov. Fasády vily sú členené oknami s profilovanými šambránami a nadokennými rímsami. Z východnej strany má dve nárožné veže na pôdoryse kruhu s ihlancovými helmicami.

* Golgota, súsošie veľkej Kalvárie, klasicistické súsošie z roku 1808. Skladá sa zo sochy Krista na kríži, Panny Márie, sôch Dismasa a Gesmasa, sv. Jána Evanjelistu a sv. Márie Magdalény.

* Socha sv. Trojice, baroková na stĺpe z roku 1777. Nachádza sa pri rímskokatolíckom kostole.

* Socha sv. Mikuláša, barokovoklasicistická socha z roku 1788. Nachádza sa pri rímskokatolíckom kostole.

* Socha Panny Márie na stĺpe, historizujúca socha z konca 19. storočia. Nachádza sa pri rímskokatolíckom kostole.

Dunaszerdahely118.JPG|Vermesova vila
Dunaszerdahely142.JPG|Súsošie kalvárie
Dunaszerdahely043.JPG|Socha sv. Mikuláša
Holy Trinity column, Dunaszerdahely045 (cropped).JPG|Socha sv. Trojice
Dunaszerdahely042.JPG|Socha Panny Márie


## Občianska vybavenosť
V Dunajskej Strede sa nachádza aj termálne kúpalisko s akvaparkom a wellness hotel s japonskými kúpeľmi. V septembri sa koná tradičný žitnoostrovský jarmok a mnoho sprievodných podujatí a koncertov.

## Osobnosti
### Rodáci

## Partnerské mestá
*  Berehovo, Ukrajina
*  Dalaman, Turecko
*  Gödöllő, Maďarsko
*  Győr, Maďarsko
*  Jimbolia, Rumunsko
*  Jindřichův Hradec, Česko
*  Odorheiu Secuiesc, Rumunsko
*  Senta, Srbsko
*  Subotica, Srbsko

## Referencie

## Pozri aj
* Zoznam kultúrnych pamiatok v Dunajskej Strede

## Iné projekty

## Externé odkazy
* 
* Informačný systém samosprávy mesta Dunajská Streda 
* Apsida.sk- profil gotického kostola


Kategória:Okres Dunajská Streda
Kategória:Mestá na Slovensku
Kategória:Mestá v Trnavskom kraji
Kategória:Pomenovania podľa Dunaja